Xitoyda yer ko‘chishi oqibatida 19 kishi halok bo‘ldi

Xitoy shimoli-g‘arbidagi Shensi provinsiyasining Yanan shahri hududida yer ko‘chishi oqibatida 19 kishi halok bo‘ldi, 2 kishi jarohat oldi. Bu haqda “TASS” agentligi xabar bermoqda.

Yer ko‘chishi 10-oktabr kuni sodir bo‘lib, tezyurar avtomagistral qurilishi maydonlarida ishchilarning sakkizta vaqtinchalik turar-joylarini vayron qilgan. 9 kishi voqea joyida halok bo‘lgan, yana 10 kishi keyinroq shifoxonada vafot etgan.
Mahalliy hukumat vakillari boshqa tabiiy ofatlarning oldini olish maqsadida qurilish hududida geologik tadqiqotlarni amalga oshirmoqda.